**Obavijest o načinu i uvjetima ostvarivanja prava na pristup informacijama**

Pravo na pristup informacijama koje posjeduje ili njima raspolaže ili ih nadzire Trgovačka i komercijalna škola „Davor Milas“ Osijek uređeno je *Zakonom o pravu na pristup informacijama* (*Narodne novine*, 25/13, 85/15.).  
Sukladno članku 5. stavku 3. Zakona, informacija je svaki podatak koji posjeduje tijelo javne vlasti u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana (napisani, nacrtani, tiskani, snimljeni, magnetni, optički, elektronički ili neki drugi zapis).

Pravo na informaciju ostvaruje se podnošenjem zahtjeva za pravo na pristup informacijama Školi:  
- pisanim putem (može se koristiti obrazac), na adresu: Trgovačka i komercijalna škola „Davor Milas“ Osijek, Gundulićeva 38., 31000 Osijek

- elektroničkom poštom na e-adresu: trgos@tiksdm.hr, na broj telefona: 031/202234  
- osobnim donošenjem u tajništvo Škole radnim danom od 09:00 do 13:00 sati.

Korisnik može u zahtjevu za pristup informaciji naznačiti prikladan način dobivanja informacije, a ako ne naznači, informacija će se dostaviti na način na koji je podnesen zahtjev.

Informacijama i dokumentima koji su javno dostupni u elektroničkom obliku moguće je pristupiti izravno, bez upućivanja posebnog zahtjeva, a sve ostale informacije i dokumente korisnik prava na pristup informacijama ostvaruje podnošenjem usmenog ili pisanog zahtjeva.

OGRANIČENJE PRAVA NA PRISTUP INFORMACIJAMA

Ograničenja i njihovo trajanje propisano je člankom 15. Zakona o pravu na pristup informacijama(NN 25/13 i 85/15)

Sa mrežne stranice škole mogu se preuzeti slijedeći obrasci:

Zahtjev za pristup informacijama

Zahtjev za dopunu ili ispravak informacije  
Zahtjev za ponovnu uporabu informacija.

Na pristup informacijama u postupcima pred tijelima javne vlasti ne plaćaju se

upravne i sudske pristojbe.

Trgovačka i komercijalna škola „Davor Milas“ Osijek ima pravo na naknadu stvarnih materijalnih troškova koji nastanu pružanjem informacije korisniku prava na pristup informacijama i ponovnu uporabu informacija, kao i na naknadu troškova dostave tražene informacije, koja se naplaćuje sukladno Kriterijima za određivanje visine naknade stvarnih materijalnih troškova i troškova dostave informacije.

( NN 12/14. i 15/14.).